Materská škola, Hlavná 510, 925 28 Pusté Úľany
Riaditeľka Materskej školy, Hlavná 510, 925 28 Pusté Úľany (ďalej len škola) v súlade s Vyhláškou č. 541/2021 Z. z. o materskej škole Ministerstva školstva, vedy, výskumu a športu Slovenskej republiky  o organizovaní plaveckého výcviku žiakov materskej školy vydáva túto smernicu:

Smernica č. 1/2024
Interný predpis o zásadách bezpečnosti žiakov na plaveckom výcviku


Článok 1
Úvodné ustanovenia
V súlade so Zákonom č. 541/2021 Z. z. Vyhlášky Ministerstva školstva, vedy, výskumu a športu Slovenskej republiky  z 22. decembra 2021 o materskej škole, podľa § 4 ods. 3 aktivity vyžadujúce si zvýšený dozor a bodu 4 pri činnostiach podľa § 28 ods. 16 zákona, ktoré organizuje a vykonáva materská škola , sa zabezpečuje na
· pobyt detí v škole v prírode jeden učiteľ školy na najviac 10 detí
· výlet alebo exkurziu dvaja pedagogickí zamestnanci a jedna poverená plnoletá osoba na počet detí podľa §28 ods. 9 zákona
· športový výcvik jeden učiteľ školy na najviac osem detí
· ďalšie aktivity v súlade so školským vzdelávacím programom jeden pedagogický zamestnanec a jedna poverená plnoletá osoba na najviac desať detí.
Interná smernica upravuje organizáciu a priebeh plaveckého kurzu, stanovuje základné zásady a postupy bezpečnosti a ochrany zdravia žiakov pri plaveckom výcviku, podmienky na vylúčenie alebo obmedzenie faktorov, podmieňujúcich vznik úrazov, poškodení zdravia a všeobecné zásady prevencie.
Článok 2
Rozsah platnosti
Táto smernica je platná pre všetkých žiakov a pedagogických zamestnancov Materskej školy, Hlavná 510, 925 28 Pusté Úľany.
Článok 3
Úvod
Cieľom pohybových aktivít, medzi ktoré patrí aj plavecký výcvik je rozvoj kondičných a koordinačných schopností na primeranej úrovni, osvojovať si, zdokonaľovať a upevňovať pohybové návyky a zručnosti, zvyšovať svoju pohybovú gramotnosť, zvyšovať všeobecnú pohybovú výkonnosť a zdatnosť, prostredníctvom vykonávanej pohybovej aktivity pôsobiť a dbať o zdravie, vytvárať trvalý vzťah k pohybovej aktivite, telesnej výchove a športu, vybudovať si vzťah k plávaniu a aktivitám vo vode, ako súčasť zdravého životného štýlu a predpokladu schopnosti celoživotnej starostlivosti o zdravie.
Plavecký výcvik vedú kvalifikovaný inštruktori plávania, zmluvne dohodnutí riaditeľom školy. Na jedného inštruktora pripadá 8 detí. Dozor zabezpečuje osoba, ktorá vie plávať a poskytnúť prvú pomoc.
Článok 4
Organizácia plaveckého výcviku
1. Za priebeh plaveckého výcviku, organizačné zabezpečenie, bezpečnosť a ochranu zdravia je zodpovedný riaditeľ školy alebo ním poverený pedagogický zamestnanec. Po odbornej stránke za plavecký výcvik je zodpovedný inštruktor plávania. Inštruktor plávania je zabezpečený zo spoločnosti, ktorá zabezpečuje plavecké kurzy.
2. Plavecký výcvik organizuje škola pre deti 5 – 6 ročné v rozsahu najmenej 5 dní. Jedna vyučovacia hodina trvá 45 minút.
3. Pred absolvovaním plaveckého výcviku riaditeľka školy alebo poverený zamestnanec vyhotoví záznam o organizácii a poučení o ochrane zdravia. Zákonný zástupca vyplní záväznú prihlášku s inštrukciami a platobnými informáciami, predloží čestné vyhlásenie zákonného zástupcu o bezinfekčnosti, informovaný súhlas zákonného zástupcu žiaka a súhlas na spracovanie osobných údajov.
4. Dieťa, ktoré zákonný zástupca neprihlási na plavecký výcvik, bude presunuté do inej triedy počas trvania plaveckého výcviku.
5. Deti, ktoré sa zúčastnia plaveckého výcviku musia mať plavky, uterák, prezuvky, deti s dlhými vlasmi majú kúpaciu čiapku, plavecké okuliare. V priebehu celého pobytu v priestoroch bazénu udržiavajú poriadok a čistotu.

Článok 5
Plánovanie a riadenie plaveckého výcviku
1. Riaditeľ alebo ním poverený zamestnanec včas zistí záujem zákonných zástupcov detí vekovej skupiny 5 – 6 rokov o plavecký výcvik.
a)Upovedomí s plánovaním plaveckého výcviku zriaďovateľa školy.
b)Zabezpečí kvalifikovaných inštruktorov plávania.
c)Zabezpečí dopravu zo školy na plaváreň a späť.
d)Zabezpečí poistenie detí počas plaveckého výcviku.
2. Pedagogický zamestnanec alebo poverené osoby dbajú na bezpečnosť a zdravie pridelených detí počas prepravy autobusom a premiestnením sa na plaváreň až k bazénu. Riadia sa pokynmi povereného zodpovedného zamestnanca školy. V bazéne preberajú zodpovednosť za deti kvalifikovaní inštruktori plávania.
3. Plavecký výcvik sa uskutočňuje vo vyhradenom priestore krytého bazéna s ohrievanou vodou alebo kúpaliska.

Článok 6
Náplň plaveckého kurzu
Náplňou plaveckého výcviku je osvojenie si viacerých štýlov plávania – kraul, prsia, motýľ a tiež deti prekonajú zábrany vydržať pod hladinou vody hravou formou.
Organizačné pokyny:
1) Príchod do areálu
Po príchode do vestibulu, kde si deti odložia obuv, zodpovedný pedagogický zamestnanec v spolupráci s inštruktorom rozdelia deti do skupín.
2) Pokyny pre šatne
Do šatní deti vstupujú za sprievodu učiteľa a povereného dozoru najskôr 10 minút pred začiatkom plaveckého výcviku. Poverený pedagóg odvedie žiakov do spoločnej šatne. Deti dostanú náramky, ktoré zároveň slúžia ako vstup cez terminál a kľúč do skrinky v šatni. Ak má škola zabezpečeného externého inštruktora, pedagogický zamestnanec a poverený dozor sa do plaviek neprezlieka, ostáva na lavičkách k dispozícii inštruktora v prípade, ak by žiaci nerešpektovali jeho výchovné opatrenia.
3) Sprchovanie
4) Každé dieťa je povinné sa pred vstupom do bazéna osprchovať. Po ukončení výcviku je nutné sa dôkladne osprchovať vysušiť a dozor mu vysuší vlasy.
5) Po prezlečení a vysušení detí všetci spoločne disciplinovane odchádzajú z plavárne k autobusu v sprievode pedagogického zamestnanca a dozoru.

Článok 7
Prihlasovanie detí na plavecký kurz
1. Dieťa prihlasuje na plavecký výcvik jeho zákonný zástupca.
2. Prihláška na plavecký kurz obsahuje:
· Záväznú prihlášku do kurzu konaného v určitom termíne a na určenom mieste (príloha č. 1)
· Čestné vyhlásenie a informovaný súhlas zákonného zástupcu (príloha č. 2 a 3)
· Súhlas so spracovaním osobných údajov na poistenie dieťaťa (príloha č. 4)



Článok 8
Povinnosti žiaka
Dieťa je povinné:
1. Dodržiavať prevádzkový poriadok bazénu,
2. Riadiť sa pokynmi inštruktora, plavčíka, pedagogického zamestnanca a prideleného dozoru,
3. Na každý vyučovací deň výcviku si priniesť osobní vybavenie žiaka: plavky, prezuvky, uterák, kúpaciu čiapku a plávacie okuliare.
4. Po celú dobu pobytu v priestoroch bazénu dodržiavať poriadok a čistotu prostredia.
5. Okolo bazéna a na chodbách chodiť pomaly, nebehať, vznik nebezpečného pokĺznutia.
6. Do priestorov plavárne nenosiť cenné veci.
7. Do priestoru plavárne a najmä bazény nenosiť žuvačky, cukríky.

Článok 9
Povinnosti pedagogického zamestnanca a povereného dozoru
· Zabezpečiť celkové poučenie detí ohľadne bezpečnosti a ochrany zdravia a zaznamenať to v triednej knihe.
· Zoznámiť sa s prevádzkovým poriadkom bazéna a zabezpečiť, aby ho deti dodržiavali.
· Pred začiatkom prvej lekcie výučby plávania odovzdať inštruktorovi zodpovednému za plavecký kurz zoznam detí.
· Skontrolovať, aby všetky deti mali na každú lekciu vybavenie uvedené v povinnostiach žiakov.
· Po príchode do vestibulu bazénu zabezpečiť odloženie obuvi.
· Deti vopred upozorniť na povinnosť nenosiť do bazéna cenné veci.
· Spolupracovať s inštruktormi plávania.
Článok 10
Povinnosti inštruktora plávania
· Zodpovedá za kontrolu počtu detí pri začatí a ukončení výcviku a odovzdania detí povereným učiteľom.
· Pri preberaní detí vyžaduje od učiteľov upozornenie na ľahké onemocnenie, ktoré by mohlo ovplyvniť bezpečnosť detí pri výcviku. Rozhoduje, ktoré deti sa výcviku nezúčastnia.
· Rozdeľuje deti do skupín a prípadne ich odovzdáva ostatným inštruktorom plávania.
· Zodpovedá za dodržiavanie maximálneho počtu detí na jedného inštruktora pri výcviku.
· Jednotlivým skupinám prideľuje cvičebný priestor.
· Je povinný okamžite ukončiť výcvik, ak dôjde k mimoriadnej udalosti.
· Zodpovedá za privolanie lekárskej pohotovosti, ak si to vyžaduje druh zranenia, alebo náhle onemocnenie dieťaťa.
· Nesmie násilím nútiť dieťaťa urobiť cvik, ak dieťa prejavuje veľký strach.
· Je povinný vylúčiť z výcviku deti, ktoré sú nedisciplinované.

Článok 12
Ekonomické zabezpečenie kurzu
·  náklady spojené s organizovaním plaveckého výcviku hradí žiakovi jeho zákonný zástupca.
·  Účastníci plaveckého výcviku musia byť poistení proti úrazom.
·  Ak sa dieťa nezúčastní plaveckého výcviku po prihlásení, budú zákonnému zástupcovi vrátené finančné prostriedky iba za samotný plavecký výcvik po predložení lekárskeho potvrdenia, nie však za dopravu a poistenie.

Záverečné ustanovenia
1. Kontrolou plnenia tejto smernice je riaditeľ alebo ním poverený pedagogický zamestnanec.
2. Táto interná smernica je uložená a možná k nahliadnutiu v riaditeľni školy a tiež je uverejnená na internetovej stránke školy.
3. Táto smernica bola prerokovaná a schválená na pedagogickej rade 19. apríla 2024.
4. So smernicou sú povinní oboznámiť sa všetci pedagogickí zamestnanci školy, zákonní zástupcovia a deti školy.
5. Smernica nadobúda platnosť dňom 1. júna 2024.




V Pustých Úľanoch dňa 19. 4. 2024						Mgr. Eva Fartelová
										   riaditeľka MŠ


Materská škola, Hlavná 510, 925 28 PUSTÉ ÚĽANY


ZÁVÄZNÁ PRIHLÁŠKA NA KURZ PLÁVANIA

Meno a priezvisko dieťaťa: 	.........................................................................
Dátum narodenia:		.........................................................................
Bydlisko:			.........................................................................
Meno zákonného zástupcu:	.........................................................................

Všeobecné podmienky kurzu
1. Plavecký kurz bude prebiehať v dňoch:
2. Odovzdaním podpísanej prihlášky a zaplatením poplatku v zložení:
(5 dní .......eur/1 hod. = ..... eur  - plaveckí inštruktori ((inštruktori sa budú uhrádzať z príspevku na predškolákov))+ ......... eur - poistenie dieťaťa, ....... eur - doprava autobusom od materskej školy do Aquapark Senec a späť = ..... eur -..... eur = ........ eur).
3. Rodič privedie v nezmenenom čase dieťa do materskej školy, autobus bude pristavený v čase od 9,15 hod. pred materskou školou. Príchod do Aquapark Senec cca 9,45 hod. prezliekanie a príprava. Hodina začína o 10,00 do 11,00. Prezliekanie cca 11,15 hod.. Predpokladaný návrat 11,25 hodiny. Obed v tradičnom čase v materskej škole.
4. Deti si prinesú: ruksak, osušku, plavky, šľapky, plaveckú čiapku – pri dlhých vlasoch, plavecké okuliare, pitie.
5. Platbu treba uhradiť v splátkach. Poslednú treba uhradiť najneskôr do .................
6. Prihlášku odovzdajte triednej učiteľke do ..............

V Pustých Úľanoch dňa ...................................		........................................................
								      Podpis zákonného zástupcu


Pripísaná platba dňa: ...........................................		........................................................
			...........................................		........................................................
			...........................................		........................................................
								        Podpis zákonného zástupcu

Č E S T N É     V Y H L Á S E N I E

Vyhlasujem, že dieťa ..................................... bytom v ........................................ neprejavuje príznaky akútneho ochorenia a že regionálny úrad verejného zdravotníctva ani lekár všeobecnej zdravotnej starostlivosti pre deti a dorast menovanému dieťaťu nenariadil karanténne opatrenie (karanténu, zvýšený zdravotný dozor alebo lekársky dohľad).
Nie je mi známe, že by dieťa, jeho rodič alebo iné osoby, ktoré s ním žijú spoločne v domácnosti, prišli v priebehu ostatného mesiaca do styku s osobami, ktoré ochoreli na prenosné ochorenie (napr. hnačka, angína, vírusový zápal pečene, zápal mozgových blán, horúčkové ochorenie s vyrážkami).
Som si vedomý/á právnych následkov v prípade nepravdivého vyhlásenia, najmä som si vedomý/á, že by som sa dopustil/a priestupku podľa § 56 zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov.








V ...........................................   dňa ................................................


Meno a priezvisko, adresa, tel. č. a podpis zákonného zástupcu
.......................................................................................................................................................
.......................................................................................................................................................
.......................................................................................................................................................




Informovaný súhlas zákonného zástupcu dieťaťa:
Dolupodpísaný (á) ........................................................................................................ zákonný zástupca, súhlasím s účasťou svojho dieťaťa (syna/dcéry) ........................................................na Plaveckom výcviku v dňoch ............................., ktorý sa uskutoční v Aquaparku Senec. Súhlasím taktiež s dopravou svojho dieťaťa prenajatým autobusom od spoločnosti  ................................., zároveň sa zaväzujem, že sumu ............... eur  uhradím triednemu učiteľovi najneskôr do  ............... Prehlasujem, že moje dieťa je povinné dodržiavať školský poriadok a okamžite poslúchnuť všetky príkazy prítomných učiteľov, dozor a plaveckých inštruktorov.

Informácie školy zákonnému zástupcovi:
· aktivita sa organizuje ako ........ ročník Plaveckej prípravy pre deti posledného ročníka predprimárneho vzdelávania,
· V prípade, že sa stane dieťaťu školský úraz, ktorý podlieha odškodneniu, škola bude postupovať podľa poistnej zmluvy od spoločnosti Kooperatíva, Štefanovičová 4, Bratislava 816 23.


Potvrdzujem, že som bol riadne poučený o dôsledkoch svojho súhlasu: ............................................
(podľa § 2 písm. y)zákona č. 245/2008 Z. .z. o výchove a vzdelávaní a o zmene a doplnení niektorých zákonov v znení neskorších predpisov).


V .......................................................... dňa ..............................


......................................................................................


.......................................................................................
zákonný zástupca dieťaťa





Súhlas na spracovanie osobných údajov

Podpísaný/á zákonný zástupca dieťaťa (v prílohe)

Týmto dávam súhlas spoločnosti: 

.......................................................................................................................................................

na spracúvanie osobných údajov môjho dieťaťa v rozsahu:
Meno, priezvisko dieťaťa; rodné číslo; adresa bydliska

Na nasledovný účel:
Poistenie dieťaťa po dobu plaveckého výcviku. Meno dieťaťa na diplom.

Súhlas na vybrané účely udeľujem na obdobie:
Od ..........................................

Tento súhlas udeľujem v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov a v súlade so všeobecným nariadením o ochrane osobných údajov č. 2016/679 GDPR.

Prehlasujem, že som bol poučený a beriem na vedomie, že tento súhlas môžem kedykoľvek odvolať, a to rovnako jednoduchým spôsobom, ako som súhlas na spracovanie osobných údajov poskytol.


Prehlasujem, že som bol informovaný o zásadách spracúvania osobných údajov a mojich právach ako dotknutej osoby.



V Pustých Úľanoch dňa ........................ 
